|  |
| --- |
| **Стандард 2. Сврха студијског програма**  Студијски програм има јасно дефинисану сврху и улогу у образовном систему, доступну јавности. |
| Сврха студијског програма Информатика јесте продуковање кадрова који ће усвајањем теоријско-методолошких и практичних знања бити спремни за примену и развој професионалних вештина потребних за укључивање у радни процес у сектору информационо-комуникационих технологија, одељењима информационо-комуникационих технологија у индустрији, јавним предузећима, државним органима, као и образовним институцијама.  Сврха студијског програма Информатика је и оспособљавање студената за наставак студија на мастер академске студије, студије другог степена.  Студијски програм Информатика оспособљава студенте за следећа занимања усклађена са Међународном стандардном класификацијом занимања 2008 (ISCO-08):   * Руководиоци информационо-комуникационих технологија (Директор за информациони инжењеринг, Директор информационих система, Руководилац за ИКТ мреже, Руководилац за интернет услуге, Руководилац за обраду података, Руководилац за развој апликација, Руководилац за развој информационо-комуникационих технологија); * Наставник у области рачунарских наука; * Аналитичари и стручњаци за развој софтвера и апликација (Систем-аналитичари, Стручњаци за развој софтвера, Стручњаци за развој интернетских апликација и мултимедијалних садржаја, Програмери апликација) * Стручњаци за базе података и мреже (Дизајнери и администратори база података, Систем-администратори, Стручњаци за рачунарске мреже).   Сврха студијског програма Информатика усклађена је са основним циљевима Високе школе академских студија „Доситеј“ дефинисаним у Статуту, а који се односе на стално унапређење квалитета наставе, интензивирање истраживачког рада, иновационе делатности и пружања подршке студентима у њиховом академском и каријерном развоју. |